રાજીનામું આપનાર વ્યક્તિ મોટે ભાગે ગ્રોથ, પ્રમોશન, નાણાકીય સદ્ધરતા, મનગમતા સ્થળે નોકરી વગેરે કારણો આપતી હોય છે. હકીકતમાં આ તમામ માત્ર એક બહાનાં હોય છે. વ્યક્તિ જુની સંસ્થા છોડતા સમયે પોતાના બોસથી મોં છુપાવવા આ બધાં કારણો રજુ કરતી હોય છે. બોસને પણ આ બાબતનો ખ્યાલ હોય છે પણ ઘણા કિસ્સામાં બોસના હાથ પણ બંધાયેલા હોવાથી રાજીનામું આપનાર વ્યક્તિની સાચી દલીલો અને કારણો હોવા છતાં તેઓ કશું જ કરી શકતા નથી હોતા. કોર્પોરેટ ક્ષેત્રમાં ટેલેન્ટ રિટેન્શન એક મોટો માથાનો દુખાવો છે.